Sudorienta Kvartalo de Essen

eta|Situo de la Sudorienta Kvartalo de Essen
[eta|Rigardo super la Sudorienta Kvartalo direkton al nordoriento ekde Moltke-Placo (malsupre) ĝis Steeler Straße (supre); – alligajn bildojn vidu je [Moltke-Kvartalo kaj Essen-Huttrop]]
**Sudorienta Kvartalo** estas parto de la urbo Essen kaj formas kune kun la Okcidenta Kvartalo, la Norda Kvartalo, la Orienta Kvartalo, la Suda Kvartalo kaj la centro la *urbomezon*.

## Karaktero 
La Sudorienta kvartalo konsistas plejparte el dense konstruitaj loĝdomaroj. *Ĉefa strato* tra la kvartalo estas la *Steeler Straße* kondukanta al Steele. Distingilo de la kvartalo estas la okulfrapa akvoturo ĉe la *Steeler Straße* apud la *Diether-Krebs-Placo* (pli malfrue *Ostpark*). Foje oni eĉ proponis alinomadon de la kvartalo en *Essen-Wasserturm* (Wasserturm = akrvoturo). En la ĉirkaŭaĵo troviĝas la katolika preĝejo *Sankta Miĥaelo ĉe la Akvoturo*, kies antaŭula konstruaĵo staris dum la Dua Mondmilito sur tiu loko, kie nun troviĝas ĉe la Wächtler-Strato la A 40. Tuj apude staras la Viktoria-Lernejo ĉe *Kurfürsten*-Placo, konstruita en 1912 kaj malfermita kiel knabinogimnazio. Ĝi nomiĝas laŭ Viktoria Luiza de Prusujo kaj estis inaŭgurata la 23-an de aprilo 1914. Transregione bonan famon ĝuas la programkinejo *Eulenspiegel* ĉe *Steeler Straße*. Ĝi estas per sia kvindekajara etoso unu el la malmultaj konserviĝintaj malnovaj kinejoj, la ununura el la pli malfrue multaj kvartalaj kinejoj.

La sudan parton de la Sudorienta Kvartalo formas la urboplane kaj arĥitekture interesa Moltke-Kvartalo, kiu parte ankaŭ etendiĝas sur la teritorio de Huttrop. Ĉe Moltkeplatz-Placo Otto Bartning konstruis por la Evangela-Malnov-Lutera paroĥo (nun SELK) sian unuan preĝejon en Germanujo (konsekrita en 1910)  kaj planis pli malfrue per la preĝejo *Auferstehungskirche*, konstruita en 1929 ĉe stratangulo *Manteuffel-/Steubenstraße* unu el la plej gravaj modeloj de moderna preĝejkonstruo en Mezeŭropo.

Ĉe la sudorienta rando de la kvartalo troviĝas la orienta tombejo, sur kiu estas entombigitaj multaj eminentuloj el la historio de Essen resp. transentombigitaj de la tombejo ĉe Kettwiger Tor, kiu devis cedi por la konstruado de la aŭtovojo A40 en la jaro 1955.

## Identeco de la kvartalo 
Pro la abstrakta nomo de la Sudorienta Kvartalo multaj loĝantoj kaj ankaŭ kelkaj detalistoj kaj gastejestroj sin sentas apartenaj al la najbara urboparto Huttrop. Krome la densa surkonstruaĵo per loĝdomoj ne ebligas vidi klaran limigon de la kvartalo. La limo inter Huttrop kaj Sudorienta Kvartalo pasas laŭ la stratoj *Wörthstraße*, *Spichernstraße* kaj *Herwarthstraße*. Ankaŭ la amaskomunikiloj mislokas la kvartalon ofte al Huttrop. La konektejo kun la germana aŭtovojo A40, situanta en la centro de la Sudokcidenta Kvartalo same misnomiĝas *Essen-Huttrop*.

## Referencoj 
## Eminentuloj naskiĝintaj en la kvartalo 
* Gustav Heinemann (1899–1976), politikisto, prezidanto de Germanujo
* Diether Krebs (1947–2000), aktoro kaj komikisto

## Bildoj 

dosiero:WasserturmSteelerStrasse.JPG|Akvoturo sur la monteto Steeler Berg
dosiero:Viktoriaschule Essen.jpg|Viktoria-Gimnazio ĉe *Kurfürsten*-Placo
dosiero:Moltkeplatz_Auferstehungskirche_Gräsel_642.jpg|*Auferstehungskirche* kun skulptaĵo de Friedrich Gräsel
dosiero:Altlutherische Kirche Essen-Südostviertel.JPG|Malnov-Lutera preĝejo SELK ĉe Moltke-Placo
dosiero:Moltkeviertel_0741_2.jpg|Skulptaĵoj de Friedrich Gräsel kaj Gloria Friedmann sur la Moltke-Placo